Műszaki követelmények

A szolgáltatás tárgya:

8 db telephely üzemanyag ellátó rendszereinek karbantartására, eseti javítására, időszakos ellenőrző vizsgálataira valamint eszköz hitelesítéseire terjed ki. A rendszer elemeit az 1. számú függelék (ellátó rendszerek adatai) tartalmazza. A szolgáltatás kiegészül a rendszerhez kapcsolódó kellékek (tankoló kártyák) beszerzésével.

Tárolótartályok és berendezéseik gyártását, helyszíni technológiai szerelését, javítását, átalakítását, tisztítását, szivárgásvizsgálatát, időszakos ellenőrző vizsgálatát csak a Hatóság által nyilvántartásba vett szervezet végezheti.

Az egyéni vállalkozó vagy gazdasági társaság akkor alkalmas tárolótartály gyártására, helyszíni technológiai

szerelésére, javítására, átalakítására, tisztítására, szivárgásvizsgálatára vagy időszakos ellenőrző vizsgálatára, ha

a) tagja vagy alkalmazottja rendelkezik az adott tevékenység végzéséhez szükséges szaktanfolyami

végzettséggel,

b) rendelkezik a 7. mellékletben meghatározott személyi, tárgyi és eljárási, technológiai feltételekkel, és

c) a tevékenységre vonatkozó minőségirányítási rendszert működtet.

(3) A (2) bekezdés szerinti követelmények teljesítését a Hatóságtól független tanúsító szervezetek igazolják.

A műszaki szakmai alkalmassági feltételként ajánlattevőnek be kell nyújtania az 1/2016. (I. 5.) NGM rendelet 15. § (2) bekezdésben foglalt a tevékenység végzéséhez szükséges követelményrendszerek teljesülésének külső tanúsító szervezet általi igazolását.

Üzemanyag ellátó rendszerek karbantartása:

Üzemanyag töltőállomások karbantartása során elvégzendő feladatok:

* + Félévente elvégzendő feladatok:
    - Ólomzárak ellenőrzése,
    - Folyások, szivárgások megszüntetése, szükséges tisztítások elvégzése
    - Szűrők tisztítása,
    - IT oszlopok működésének ellenőrzése, (billentyűzet szükség szerinti érzékenységének beállítása)
    - Szintmérő rendszer ellenőrzése,
    - Üzemanyag tartályok ellenőrzése,
    - Felületvédelem vizsgálata.

A tárolótartályban, tároló-létesítményben végzett munkák során a munka- és környezet-biztonságtechnikai követelményeknek megfelelően szabad munkát végezni.

A karbantartási munkák során minden veszélyes anyag elfolyást meg kell előzni, akadályozni. Az esetlegesen tömörtelenség folytán szabadra kerülő veszélyes anyag haladéktalan felfogásáról, feltakarításáról, közömbösítéséről és környezetszennyezést kizáró elhatárolásáról, elszállításáról a lehető legrövidebb időn belül intézkedni kell. A rendszer megbontásával járó karbantartási munkát csak kettős elzárás és vakkarima vagy tárcsás záróelem alkalmazása mellett, vagy teljes rendszerürítés mellett szabad folytatni.

Karbantartási munkák során a veszélyes anyaggal korábban szennyezett felületeket alkalmas módszerrel meg kell tisztítani.

Beszállni és a tárolótartályban munkát végezni csak a tárolt veszélyes anyag munka-biztonságtechnikai követelményeit figyelembe vevő szabályok betartásával szabad.

A berendezések karbantartását, javítását, a forgalom zavartalansága, és folyamatossága mellett kell megvalósítani. A karbantartásokat, hibajavításokat jellemzően üzemszüneti időben lehet elvégezni. Munkavégzés csak az Ajánlatkérő szakfelügyelete mellett történhet. A karbantartás során feltárt hibákról, azok javításának módjáról (javítás vagy újra cserélés) valamint részletes költségeiről árajánlat megküldése szükséges az illetékes terület részére, legkésőbb a karbantartást követő 3 munkanapon belül. Amennyiben az üzemeltetést közvetlenül veszélyezteti úgy a legrövidebb időn belül.

Időszakos ellenőrző vizsgálatok:

* + - Ötévente elvégzendő feladatok:
* Tartályok és csővezetékek tömörségi vizsgálata inert gázzal 1/2016. (I.5.) NGM rendelet
* Tízévente elvégzendő feladatok:
* Tartályok tisztítása, szerkezeti vizsgálata falvastagság méréssel, varratvizsgálattal. 1/2016. (I.5.) NGM rendelet

Az időszakos ellenőrző vizsgálatok elvégzése során a vonatkozó törvényi előírásokat betartva kell nyertes ajánlattevőnek eljárnia. Birtokában kell lennie a tevékenység végzéséhez szükséges engedélyekkel, személyi és tárgyi feltételekkel, melyeket az 1/2016. (I.5.) NGM rendelet 7. számú melléklete részletez. Különös tekintettel a tartály tisztítás során keletkező veszélyes hulladékok (22/2004. (XII. 11.) KvVM rendelet 1. számú melléklete a veszélyes hulladékok jegyzéke) begyűjtésére, tárolására, szállítására, ártalmatlanítására vonatkozó 225/2015. (VIII. 7.) kormányrendeletre valamint a Belügyminiszter 54/2014 (XII.5.) rendeletére az Országos Tűzvédelmi Szabályzatra. A munkavégzés során keletkezett veszélyes hulladék gyűjtése és bizonylatolt megsemmisítése az Ajánlattevő feladata és költsége. Az ajánlattevő a veszélyes hulladékszállításról szóló kísérőjegyek másolatát köteles a megbízó képviselőjének igazoltan átadni.

Hitelesítések:

* Évente elvégzendő hitelesítések:
* Átfolyás mérők hitelesítése 127/1991. (X.9.) Kormányrendelet
* Üzemanyagmérők hitelesítése 127/1991. (X.9.) Kormányrendelet
* Kétévente elvégzendő hitelesítések:
* Szintmérő szondák hitelesítése 405/2015. (XII.15.) Kormányrendelet 1. számú melléklete a 127/1991. (X.9.) Kormányrendelet 2. számú melléklete helyett
* Tizenöt évente elvégzendő hitelesítések:
* Tartályok hitelesítése 405/2015. (XII.15.) Kormányrendelet 1. számú melléklete a 127/1991. (X.9.) Kormányrendelet 2. számú melléklete helyett

A kötelező hitelesítésű mérőeszközök első, időszakos illetve javítás utáni hitelesítését Nyertes ajánlattevő csak a 1991. évi XLV. törvény és annak végrehajtásáról szóló (többször módosított) 127/1991. (X. 9.) Kormányrendelet vonatkozó hitelesítésre előírt hitelesítési előírása alapján végezheti.

Üzemanyag ellátó rendszerek eseti javítása:

Az eseti hibajavítások is Ajánlatkérő megrendelései (BMR) alapján történnek. Hibák eseti javítása tekintetében Ajánlatkérő hibajelzését követően Ajánlattevőnek 24 órán belül előzetes hibafelmérést kell végeznie és be kell nyújtania a javításra vonatkozó tételes, a javításhoz szükséges minden árelemet tartalmazó árajánlatát. A szükséges javítást az Ajánlatkérő által elfogadott és írásban megrendelt ajánlat alapján Ajánlattevőnek 24 órán belül meg kell kezdenie. Az eseti hibajavítások határideje a megrendeléstől számított 4 munkanapnál hosszabb nem lehet. Kivételt képez, ha a Megrendelő erről a megrendelésben, vagy külön írásban nyilatkozik.

Az eseti javítások esetében a 25.000 Ft,- javítási összeget várhatóan meghaladó javítások esetében a Vállalkozónak tételes árajánlatát minden esetben meg kell küldenie elektronikus úton a Megrendelő részére. A tételes ajánlatnak legalább az alábbi adatokat kell tartalmaznia:

* tételes, szükségesen elvégzendő munkanemeket
* a munkák elvégzéséhez szükséges összes munkaidő mennyiségét órában meghatározva
* a javításhoz szükséges anyag(ok)/alkatrész(ek) árlistáját
* a cserélni kívánt alkatrész(ek) listáját és azok árait
* a cserélni kívánt alkatrész(ek) minőségét igazoló dokumentumot (Gyártmány, típus és egyéb műszaki megfelelőséget igazoló adatlap csatolása)
* a teljesítés dátumát

Ajánlattevőnek az eseti hibajavításokra vonatkozóan (ajánlati árakban) benyújtott rezsióradíjának tartalmaznia kell minden, a tevékenység elvégzésével kapcsolatban felmerülő költséget, különösen a kiszállási díjat és a kilométerdíjat, a javítási terv elkészítésének díját, az eseti javításokra vonatkozó árajánlat elkészítését. Az eseti javítások rezsióradíja nem tartalmaz anyagköltséget.

A hiba bejelentéstől számított hibaelhárítási határidők:

* Tankolás teljes leállása esetén – 4 órán belül
* 1 db töltőpisztoly üzemképtelensége esetén – 24 órán belül
* Több mint 1 db töltőpisztoly üzemképtelensége esetén – 6 órán belül
* Lefejtő rendszer üzemképtelensége esetén – 12 órán belül
* Lefejtő szintmérő pontatlansága esetén – 24 óra

A megrendelő fenntartja a jogot, hogy különleges helyzetben fellépő üzemzavar esetében, azonnali hibaelhárítást kérjen. Ilyen helyzet lehet, az este 8 óra és hajnal 2 óra közötti időszakban történő „Tankolás teljes leállásának” esete.

Megrendelő a szerződés hatálya alatt a szerződött partner számára a rendszerhez (HecPoll) való hozzáférést távoli eléréssel (VPN) biztosítja.

Az üzemanyag ellátó rendszer tankoló kártyáinak főbb paraméterei:

* gyártmány: IMPRO
* típus: TLR900-1-0 (bank kártya méretű, „nyakba akasztós” stílus)
* frekvencia: 125kHz
* csak olvasható tartalom, OMEGA

A gázolaj töltőállomások telephelyeinek címe:

1. Dél-pesti Divízió: Budapest XIX. Méta utca 39.
2. Óbuda Divízió: Budapest, III. Pomázi út 15.
3. Cinkota Divízió: Budapest XVI. Bökényföldi út 127.
4. Fehér úti METRO telephely: Budapest X. Fehér út 1.
5. Kelenföld Divízió: Budapest XI. Hamzsabégi út 55.
6. Trolibusz Divízió (Kőbánya): Budapest X. Zách utca 6-8.
7. Kőér utca Metro telephely: Budapest X. Kőér utca 2/c.
8. M4 1119 Budapest, Gyergyótölgyesi utca 2.